Source: http://docplayer.fi/705175-Asukaslahtoisen-perusparantamisen-kehitystarpeet.html
Timestamp: 2017-08-17 04:33:39+00:00
Document Index: 20551094

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Asukaslähtöisen perusparantamisen kehitystarpeet - PDF
Download "Asukaslähtöisen perusparantamisen kehitystarpeet"
Veikko Petteri Siitonen
1 Suomen ympäristö 768 RAKENTAMINEN Katja Virtanen - Riikka Rahtola Risto Vahanen - Pekka Korhonen - Heimo Levamo Juha Salmi - Jouko Taskinen Asukaslähtöisen perusparantamisen kehitystarpeet IKE-esitutkimus... YMPÄRISTÖMINISTERIÖ
2 Julkaisu on saatavana myös Internetistä: htpp://www.ymparisto.fi/julkaisut Suomen ympäristö 768 Asunto- ja rakennusosasto Toimitus: Juha Salmi Taitto: Vilma Nurmi Kuvat: TaiK, Future Home Institute, Suomen Asuntotietokeskus ISSN ISBN (nid.) ISBN (pdf) Libris Oy Helsinki Suomen ympäristö 768
3 Esipuhe... Korjausrakentamiseen käytetään koko talonrakentamisen arvosta lähes puolet. Asuinrakennusten osuus korjausrakentamisesta on yli puolet. Keskeiset korjausrakentamisen haasteet ja kasvutekijät löytyvät rakennuskannan vanhenemisesta ja väestön ikärakenteen muutoksesta. n rakentamisen tulosalueen strategisia päämääriä on, että rakennuskantaa ylläpidetään ja korjataan tarkoituksenmukaisesti koko elinkaaren ajan ja että rakennukset vastaavat käyttäjien muuttuvia tarpeita entistä paremmin. Tämä Ihmisten ja kiinteistöjen elämänsyklit (IKE) -esitutkimus Asukaslähtöisen perusparantamisen kehitystarpeet tukee osaltaan edellä mainittujen strategisten päämäärien toteuttamista. Tutkimuksessa tarkastellaan asuinrakennuskannan kasvavan korjaustarpeen ja asukkaiden odotusten yhteensovittamista. Tärkeän osan työstä muodostavat käyttäjäkeskeisten korjausprosessien, menetelmien ja tuotteiden kehittäminen ja käyttöönotto. Viestinnän merkitys korostuu perusparannushankkeen eri vaiheissa. Pääosin ympäristöministeriön rahoittaman tutkimuksen osa-alueet ja tekijät ovat: Asukkaiden tarpeet ja kokemukset Katja Virtanen ja Riikka Rahtola, Taideteollinen korkeakoulu, Future Home Institute Asuinkerrostalojen peruskorjaus- ja -parannustarpeet, perusparannushankkeiden läpivienti, prosessin hallinta ja teknologiat Risto Vahanen ja Pekka Korhonen, Insinööritoimisto Mikko Vahanen Oy Heimo Levamo, Kiinteistöjen Tuottoanalyysit Oy Viestintä ja vuorovaikutus perusparannushankkeissa Juha Salmi ja Jouko Taskinen, Suomen Asuntotietokeskus Tutkimuksen johtaja oli Risto Vahanen ja päätutkija Katja Virtanen. Tutkimuksen johtoryhmään kuuluivat Ukko Laurila Suomen Kiinteistöliitosta puheenjohtajana, Raija Hynynen, Harri Hakaste ja Erkki Laitinen ympäristöministeriöstä, Jukka Alanne Valtion asuntorahastosta, Kimmo Rönkä Taideteollisesta korkeakoulusta sekä tutkimusryhmän edustajina Risto Vahanen, Katja Virtanen, Juha Salmi ja Jouko Taskinen sihteerinä. Tämän IKE-esitutkimuksen tuloksena on kehittämisehdotuksia asukaslähtöisen perusparantamisen eri osa-alueille. Uskon, että työ antaa hyvän lähtökohdan pitkäjänteiselle kehittämistyölle, jonka tavoitteena on edistää asuinrakennuskannan sopeutumista asukkaiden muuttuviin tarpeisiin ja tukea suunnitelmallista ja ennakoivaa kiinteistönpitokulttuuria. Helsingissä Rakennusneuvos Erkki Laitinen 3
4 4 Suomen ympäristö 768
5 Sisältö... Esipuhe 1 Johdanto Ihmisten ja kiinteistöjen elämänsyklit IKE-esitutkimuksen tavoitteet ja sisältö Asuinkerrostalojen korjaus- ja parannustarpeet Pakolliset peruskorjaustarpeet asuinkerrostaloissa Ennuste korjaustarpeiden kehittymisestä Tuotantokeskeisestä peruskorjaamisesta asukaslähtöiseen perusparantamiseen IKE-esitutkimuksen menetelmä ja toteutus Tarkastelunäkökulmana perusparantamisen vaiheet Käyttäjäkokemus lähestymistapana Laadullisen käyttäjätutkimuksen menetelmä Putkiremontti asukkaiden kokemana As Oy SUUNNITTELU As Oy TOTEUTUS As Oy VALMIS Perusparantaminen asukkaiden näkökulmasta Kipupisteitä ja hyviä käytäntöjä asukkaiden näkökulmasta Asukkaiden asennoituminen perusparannushankkeeseen Perusparannushankkeen läpivienti, prosessin hallinta ja teknologiat Perusparannushankkeen valmistelu ja päätöksenteko Perusparannushankkeen johtaminen ja hallinta Tekninen prosessi ja käytetyt teknologiat Viestintä ja vuorovaikutus perusparannushankkeessa Viestintä valmistelu- ja suunnitteluvaiheessa Viestintä toteutus- ja käyttöönottovaiheessa Pitkäjänteiseen kiinteistönpitoon kannustava viestintä Johtopäätöksiä ja kehittämisehdotuksia Asukkaiden tarpeet ja kokemukset Asukaslähtöisen perusparantamisen kehitystarpeita Kirjallisuutta Liite: Sanastoa Kuvailulehdet
6 1 Johdanto Ihmisten ja kiinteistöjen elämänsyklit Asuinkiinteistöillä ja niissä asuvilla ihmisillä on omat elinkaarensa ja elämänsyklinsä. Niitä tarkastellaan usein erillisinä ilmiöinä. Kiinteistöjen kulumista sekä korjaus- ja parantamistarpeita arvioidaan pääasiassa teknistaloudellisesta näkökulmasta. Asukkaiden muuttuvia tarpeita ja odotuksia on selvitetty erityisesti asuntojen uudisrakentamisen näkökulmasta ja tarpeisiin. Ihmisten ja kiinteistöjen elämänsyklit kohtaavat konkreettisimmin kuitenkin silloin, kun ikääntyvissä asuinkiinteistöissä syntyy tarve tehdä suuria korjauksia tai parannuksia. Pääosa asuinkerrostaloistamme on rakennettu luvuilla. Niissä on lähivuosina ja -vuosikymmeninä pakko tehdä merkittäviä peruskorjaus- ja parannustoimenpiteitä, jotta kiinteistöjen kunto ja arvo pysyvät kilpailukykyisinä. Välttämättömät korjaus- ja parannustarpeet kohdistuvat toisaalta rakennuksen vaipan eri osiin (vesikatto, julkisivut, parvekkeet ja ikkunat) ja toisaalta vesi- ja viemärilinjoihin. Lisäksi asuinkiinteistöihin on tehtävä nykyaikaisen ja nopeasti kehittyvän tiedonsiirron mahdollistavia teknisiä uudistuksia. Asuinkerrostalojen korjaus- ja parannustarvetta on arvioitu lähemmin luvussa 2. Näihin isoihin remontteihin on varauduttu huonosti, vaikka ne tulevat vaikuttamaan merkittävästi asukkaiden arkeen ja lompakkoon. Varsinkaan asunto-osakeyhtiöissä suunnitelmallinen ja ennakoiva korjaustoiminta ei ole käynnistynyt toivotulla tavalla. Vaarana on, että suurista korjausoperaatioista tulee kohtuuttoman rankkoja, hallitsemattomia ja kalliita. Kiinteistöjen ikääntymisen ohella niissä asuvien ihmisten ikääntyminen on väistämätön ja kiihtyvä trendi. Vuoteen 2010 mennessä Suomessa on noin yli 65-vuotiasta asukasta. Ikääntyvät ihmiset suhtautuvat yleensä kaikkein varauksellisemmin isojen remonttien käynnistämiseen. Näin siitäkin huolimatta, että niiden yhteydessä voidaan suhteellisin pienin lisäpanostuksin muuntaa kiinteistöjä ja niissä olevia asuntoja sellaisiksi, että mahdollisimman moni voi asua 6 Suomen ympäristö 768
7 omassa kodissaan mahdollisimman pitkään. Tähän päästään parhaiten kehittämällä kaikille sopivia suunnittelu- ja tuoteratkaisuja, joista on hyötyä yhtä hyvin lapsiperheille kuin ikääntyville ihmisille. Jotta talot ja niissä olevat kodit vastaavat paremmin erilaisten asukasryhmien muuttuvia tarpeita ja vaatimuksia, tuotantokeskeisestä peruskorjauksesta on päästävä asukaslähtöiseen perusparantamiseen, joka tuottaa kestävää lisäarvoa sekä asuinkiinteistöille että niiden asukkaille. Korjausrakentamisessakin on siirryttävä sairaudenhoidosta terveydenhoitoon. Nykyisin asukkaat otetaan huonosti huomioon kerrostaloissa tehtävien putkiremonttien ja muiden isompien korjaushankkeiden yhteydessä. Ne häiritsevät monilla tavoin asukkaiden arkielämää ja varsinkin asukkaisiin kohdistuvassa viestinnässä on paljon parannettavaa IKE-esitutkimuksen tavoitteet ja sisältö Ihmisten ja kiinteistöjen elämänsyklien (IKE) kohtaamisen haasteita hahmoteltiin vuoden 2004 alkupuoliskolla ympäristöministeriön koollekutsumassa epävirallisessa ideointiryhmässä. Siinä todettiin aihepiiri ja asukaslähtöinen näkökulma merkittäväksi sekä asukkaiden hyvinvoinnin että asuinkiinteistöjen arvon kannalta. päätti elokuussa 2004 käynnistää IKE-esitutkimuksen asukaslähtöisen perusparantamisen kehittämistarpeiden selvittämiseksi. Tavoitteeksi asetettiin käytössä olevien korjausrakentamisprosessien analysointi niihin osallistuvien eri osapuolien, erityisesti asukkaiden näkökulmasta. IKE-esitutkimuksen tarkoituksena on rakentaa kokemusperäinen kokonaiskuva nykyisistä käytännöistä tunnistaen prosessin eri vaiheet, niiden pullonkaulat ja menestykselliset työtavat. Tässä tutkimuksessa on neljä osa-aluetta: 1. Asuinkerrostalojen korjaus- ja parannustarpeen arviointi 2. Asukkaiden tarpeet ja kokemukset perusparannushankkeissa 3. Perusparannushankkeiden läpivienti, prosessin hallinta ja teknologiat 4. Viestintä ja vuorovaikutus perusparannushankkeissa Osa-alueista 1 ja 3 on vastannut Insinööritoimisto Mikko Vahanen Oy, osa-alueesta 2 Taideteollisen korkeakoulun Future Home Institute ja osa-alueesta 4 Suomen Asuntotietokeskus. Asukkaiden ja omistajien kokemuksia ja tarpeita on selvitetty käyttäjätutkimusmenetelmin. Tavoitteena on ollut tunnistaa asuinrakennusten perusparantamisen kipupisteet ja hyvät käytännöt asukkaiden ts. käyttäjien näkökulmasta sekä kuvata 7
8 IKE-esitutkimuksessa on arvioitu asuinrakennusten perusparannushankkeiden kehitystarpeita sekä asukkaiden näkökulmasta että teknisen prosessin kannalta. asukkaiden arvoja, asenteita, tarpeita ja toiveita oman elämänsä eri osa-alueilla (koti asunto; kotitalo rakennus; kotiympäristö asuinalue). Tavoitteena oli myös hahmottaa asuinkiinteistöjen perusparantamisessa sovellettavissa olevia käyttäjäkeskeisen suunnittelun toimintatapoja ja työmenetelmiä. Käyttäjäkeskeisen tutkimuksen menetelmää on kuvattu tarkemmin luvussa 3. Asukkaiden tarpeita ja kokemuksia ja perusparannusprosessin sujuvuutta selvitettiin kolmessa taloyhtiössä, joissa perusparannus oli kolmessa eri vaiheessa: yhdessä se oli suunnitteilla, toisessa käynnissä ja kolmannessa se oli jo tehty. Kaikissa tutkimuskohteissa perusparannus painottui putkiremonttiin. Koska se on varsin monimutkainen ja -ulotteinen hankeprosessi, joka kaikkein merkittävimmin vaikuttaa asukkaiden arkielämään, siitä saadut kokemukset ovat hyödyllisiä myös muita perusparannushankkeita, esimerkiksi vaativia julkisivukorjauksia ajatellen. 8 Suomen ympäristö 768
9 Asuinkerrostalojen korjaus- ja parannustarpeet... 2 Korjausrakentaminen on kasvanut Suomessa merkittävästi 1990-luvun alusta lähtien. Vuonna 2004 korjausrakentamisen arvo oli yhteensä noin 7 miljardia euroa. Talonrakentamisen kokonaisarvosta korjausrakentamisen osuus on jo lähes puolet (44 %). Asunto- ja kiinteistöosakeyhtiöiden teettämien korjausten yhteenlaskettu osuus rakennuskannassa tehtävistä korjauksista on runsaat 20 prosenttia. Täyttääkseen uudisrakentamisen syvää suhdannekuoppaa valtio tuki 1990-luvulla asunto-osakeyhtiöiden peruskorjauksia ja -parannuksia erilaisin korjausavustuksin ja edullisin lainoin. Valtion tuen turvin tehtiin varsinkin lähiövuokrataloissa merkittäviä perusparannuksia, mutta asunto-osakeyhtiöissäkin saatiin edistettyä suunnitelmallista kiinteistönpitoa kuntoarvio- ja -tutkimustoimintaa kehittämällä. Vuokratalojen korjausvolyyymi oli 1990-luvun lopussa kuitenkin lähes 1,5 -kertainen asunto-osakeyhtiöihin verrattuna. Valtaosa Suomen asuinkerrostaloista on rakennettu luvuilla tuolloin voimakkaasti kehitettyä teollista elementtirakentamista hyödyntäen. 2.1 Pakolliset peruskorjaustarpeet asuinkerrostaloissa 1990-luvun kokemusten sekä tehtyjen kuntoarvioiden ja -tutkimusten perusteella asuinkerrostaloissa on kaksi luonnollista suurempaa peruskorjaussykliä niiden elinkaaren 50 ensimmäisen vuoden aikana. Ensimmäinen sykli on rakennuksen vaipan (vesikatto, julkisivut, ikkunat, parvekkeet) peruskorjaus vuoden iässä ja toinen 9
10 putkistojen (käyttövesi- ja viemäriputkistot) uusiminen keskimäärin 50 vuoden iässä. Nämä syklit koskevat lähinnä 1960-luvulla tai sen jälkeen rakennettuja asuinkerrostaloja. Vanhemmassa rakennuskannassa hajonta on selvästi suurempaa erilaisten rakennustekniikoiden ja materiaalien takia. Normaalista vanhenemisesta ja ikääntymisestä sekä perinteisesti vähäisestä kunnossapidosta johtuen rakennusten julkisivumateriaalit menettävät kelpoisuutensa vähitellen. Se tapahtuu rannikkoalueella nopeammin kuin Sisä-Suomen kuivemmissa olosuhteissa, joissa käyttöikä saattaa olla viisi vuotta pidempi. Kelpoisuuden menetys on aluksi esteettistä (pinnoitteet, pintamateriaalit), mutta etenee huollon puutteen ja usein virheellisen toiminnan takia syvemmälle rakenteisiin ja materiaaleihin. Lopulta voidaan menettää myös tekninen kelpoisuus (pakkasrapautuminen, lahoaminen yms.) ja käyttöikä voi päättyä. Rannikkoalueella betonijulkisivujen ja -parvekkeiden kelpoisuuden heikkeneminen johti jo 1990-luvulla varsin laajaan julkisivujen ja parvekkeiden korjaustarpeeseen tai rakenteiden korvaamiseen kokonaan uusilla rakenneosilla vuoden iässä. Kaikilla muilla vaipan rakenteilla ja materiaaleilla on vastaavat, niille ominaiset vanhenemisilmiöt ja -syklit. Rakennuksen vaippaan kohdistuvat pakolliset korjaukset maksavat vuoden 2004 pääkaupunkiseudun kustannustason mukaan keskimäärin 370 euroa vastikeneliömetriä kohden. Putkiremontti, jossa uusitaan käyttövesi- ja viemäriputkistot sekä tarpeen mukaan perusparannetaan patteriverkostoa, on edessä kaikissa kiinteistöissä keskimäärin vuoden iässä. Vanhemmassa rakennuskannassa järjestelmien käyttöikä on saattanut olla 60, jopa 70 vuotta. Uudemmassa rakennuskannassa patteriverkoston perusparannukseen ja putkiremonttiin on saatettu ajautua 30 vuoden kuluttua rakennuksen valmistumisesta. Vuoden 2004 pääkaupunkiseudun kustannustason mukaan putkiremontin kustannukset ovat keskimäärin euroa vastikeneliömetriä kohden. Asuntoyhtiöissä, joissa on pieniä asuntoja, suhteellinen hinta on luonnollisesti korkeampi kuin yhtiöissä, joissa on suuria huoneistoja. Lisäksi neliöhinta nousee vielä noin prosenttia, jos samalla uusitaan sähkö- ja telejärjestelmiä. Näiden kahden kaikkia asuinkerrostaloja kohtaavan korjaussyklin yhteiskustannukset ovat pääkaupunkiseudun kustannustason mukaan keskimäärin 700 euroa vastikeneliötä kohden. Näin ollen 30 vuoden ikäisessä asuinkerrostalossa on ennen korjauksia kertynyt korjausvelkaa keskimäärin 550 euroa vastikeneliömetriä kohden. Pakollisten korjaustarpeiden muodostuminen asuinkerrostaloissa. 10 Suomen ympäristö 768
11 Tämä edellyttää, että kerätään korjausvastiketta 1,5 euroa vastikeneliömetriä kohden kuukaudessa rakennuksen valmistumisesta lähtien. Rakennustyypistä, sijainnista ja ylläpidon tehokkuudesta riippuu, mikä on kiinteistökohtainen todellinen korjausvastiketarve Ennuste korjaustarpeiden kehittymisestä Edellä mainitun kahden peruskorjaussyklin perusteella on laadittu ennuste asuinkerrostalojen korjaustarpeen kehittymisestä seuraavien vuosikymmenien aikana. Vaipparakenteisiin (vesikatto, julkisivut, ikkunat, parvekkeet) liittyvä korjaustarve tulee kasvamaan 2000-luvulla kaksinkertaiseksi 1990-lukuun verrattuna, ja 2010-luvulla kasvu on edelleen lähes 100 prosenttia luvulta vaippakorjaustarve kasvaa siten kahdessa vuosikymmenessä lähes nelinkertaiseksi. Käytännössä korjausten toteutus tulee siirtymään osin seuraaville vuosikymmenille resurssien puutteen takia ja käyttöikää pidentävien ylläpitotoimien vaikutuksesta. Tällöin alkaa tulla kuitenkin jo vastaan 1990-luvulla korjattujen kiinteistöjen seuraava vaipan korjaussykli. Putkiremonttien määrän kasvu tulee keskimäärin vuoden viiveellä vaippakorjauksiin nähden. Laaditun ennusteen mukaan putkiremonttien tarve kasvaa 2000-luvulla 1990-lukuun nähden kaksinkertaiseksi, 2010-luvulla edelleen kaksinkertaiseksi ja 2020-luvulla edelleen lähes kaksinkertaiseksi. Putkiremonttien kokonaiskasvu tarkastelujaksona on siten noin %! On selvää, että niin suunnittelu- kuin toteutusresurssit tulevat olemaan riittämättömiä näin voimakkaasti kasvavan peruskorjaustarpeen tyydyttämiseksi varsinkin kun otetaan huomioon rakennusalalla kiihtyvä eläköityminen. Resurssien turvaamiseksi tulisi kiinteistö- ja rakennusalan toimijoiden ja oppilaitosten ottaa haaste vastaan. On ilmeistä, että resursseja joudutaan hankkimaan myös Suomen lähialueilta, mihin tulee varautua työvoimapoliittisin toimin. Ilman näitä toimenpiteitä asuinrakennuskantaamme uhkaa vakava rappeutuminen. Tulossa olevat asuinkerrostalojen peruskorjaukset ja -parannukset. 11
12 2.3. Tuotantokeskeisestä peruskorjaamisesta asukaslähtöiseen perusparantamiseen Korjausrakentamisen kehittäminen on painottunut toistaiseksi kuntoarvioiden ja -tutkimusten sekä muiden teknisten menetelmien kehittämiseen luvun alussa kehitettiin erityisesti betonirakenteiden tutkimusmenetelmiä sekä kevyitä ja raskaita korjausratkaisuja luvun jälkipuoliskolla paljastuneiden laajojen kosteus-, home- ja sisäilmaongelmien tutkimiseen ja korjaamiseen lähdettiin kehittämään teknisten ratkaisuiden lisäksi poikkitieteellisiä toimintatapoja terveydenhuoltoalan, kiinteistöalan ja rakennusalan yhteistyönä. Asukaslähtöisten prosessien kehittämiseen ei ole toistaiseksi juurikaan paneuduttu. Ala tarvitsee kuitenkin voimakasta asukaslähtöistä toimintatapojen kehittämistä. Vain sitä kautta saadaan poistettua hankkeisiin usein liittyvä salailua ja epäluuloisuutta, jotka saattavat ohjata korjaushankkeita enemmän kuin tosiasiat. Asukas on asunto-osakyhtiössä asiakas. Asukaslähtöisen perusparantamisen kehittäminen on välttämätöntä siksi, että asukkaiden tarpeet tulevat monella tavalla muuttumaan. Asumisviihtyvyyteen ja -palveluihin kohdistuva vaatimustaso nousee. Toisaalta asukastarpeet tulevat entistä enemmän eriytymään. Tähän vaikuttaa varsinkin näköpiirissä oleva väistämätön väestökehitys. Suomen väestörakenteen kehitysnäkymät. Samaan aikaan kuin rakennuskantamme ikääntyy, vanhenee samaan tahtiin myös väestömme tuoden uusia haasteita asuntojen käytettävyyteen. Eläkeläisten suhteellinen osuus kasvaa voimakkaasti työtätekevän väestönosan kustannuksella. Myös absoluuttisesti työtätekevä väestönosa tulee supistumaan. Edessä on valtava haaste niin rakennusalalle kuin sosiaali- ja terveystoimelle: kuinka asuinrakennuskantaa saadaan kehitettyä niin, että mahdollisimman moni voi asua omassa kodissaan mahdollisimman pitkään? Koska asuinrakennuskantamme on joka tapauksessa pakollisten peruskorjausten edessä, on suuri mahdollisuus ja tilaus panostaa samalla asukkaiden yksilöllisiin tarpeisiin vastaavan perusparantamisen kehittämiseen. Tällöin suhteellisen alhaisilla lisäkustannuksilla saadaan asuntojen toimivuutta ja palvelutasoa kehitettyä vastaamaan yhtä lailla vanhenevan väestön kuin lapsiperheiden yksilöllisiä tarpeita ja vaatimuksia. 12 Suomen ympäristö 768
13 3 IKE-esitutkimuksen menetelmä ja toteutus Tarkastelunäkökulmana perusparantamisen vaiheet Perusparannushankkeessa sekä korjataan asuinkiinteistöä että nostetaan sen teknistä tai toiminnallista laatutasoa. Moniulotteinen ja -vaikutteinen prosessi sisältää useita eri vaiheita. Siihen osallistuu ja sen vaikutuspiirissä on useita ammattilaisia ja maallikoita. IKE-esitutkimuksessa jaettiin perusparannushanke neljään päävaiheeseen: 1) esivalmistelu, 2) suunnittelu, 3) toteutus ja 4) vastaanotto ja käyttö. Perusparannushankkeen päävaiheet. Esivalmisteluvaiheessa taloyhtiössä alkaa keskustelu perusparantamisen tarpeesta ja mahdollisuudesta. Keskustelu on yleensä aluksi epämuodollista. Myöhemmin sitä käydään järjestyneemmin taloyhtiön hallituksessa ja yhtiökokouksissa. Esivalmistelun edetessä perusparannushankkeelle asettaan yleistavoitteita, jotka voivat myöhemmin täsmentyä. Tavoitteiden asettamista tukemaan tehdään usein kuntoarvio tai perusteellisempi kuntotutkimus, joiden perusteella taloyhtiön kiinteistöpidolle voidaan tehdä pitkän tähtäimen suunnitelma (PTS). Kaukonäköinen taloyhtiö valmistelee, suunnittelee ja toteuttaa remonttinsa ja perusparannushankkeensa PTS:n pohjalta. Esivalmisteluvaihe kestää yleensä useita vuosia, joskus jopa kymmeniä vuosia. Suunnitteluvaihe käynnistyy, kun taloyhtiö valitsee suunnittelijan. Suunnittelu voi koostua eri vaiheista. Hankesuunnittelussa tehdään kustannussuunnitelma, laaditaan aikataulu hankkeen toteuttamiselle ja määritetään laatutasovaatimukset. Luonnossuunnitteluvaiheessa esitetään ideoita ja vaihtoehtoja ja valitaan niistä parhaat ratkaisut. Toteutussuunnittelua tehdään sekä suunnittelu- että toteutusvaiheissa. Suunnitteluvaiheessa valmistaudutaan käytännön toteuttamiseen laatimalla suunnitelmat teknisistä ratkaisuista ja kustannuksista. Toteutussuunnittelulla ratkaistaan myöhemmin rakentamisen aikana huomatut korjaustarpeet. Asukkaiden erityistoiveet huomioon ottamaan pyrkivät suunnitelmat tehdään yleensä vasta toteutusvaiheen alussa. Suunnitteluvaihe kestää muutamia kuukausia riippuen työn laajuudesta. 13
14 Toteutusvaihe käynnistyy, kun taloyhtiö valitsee urakoitsijan toteuttamaan tehtyjä suunnitelmia. Toteutus alkaa taloyhtiön ja urakoitsijan edustajien välisellä aloituskatselmuksella, jossa vastuu hankkeesta siirtyy urakoitsijalle. Urakoitsija toimii suunnitelmien mukaan. Esimerkiksi putkiremontissa toteutuksen päävaiheita ovat suojaus, purkutyöt, asennustyöt, putkien eristäminen, LVIS-työt, vedeneristystyöt, pinnoitusten tekeminen, kalusteiden asennus ja siivous. Joka toinen viikko järjestetään työmaakokous, jossa varmistetaan hankkeen eteneminen ja ratkaistaan esiintulleet ongelmat. Asukkaat teettävät omia suunnitelmiansa hankkeen urakoitsijalla tai jollain muulla tilaamallaan taholla. Toteutusvaihe kestää yleensä 6-14 viikkoa kussakin linjassa. Käyttö alkaa vastaanottotarkastuksesta, jossa vastuu siirtyy urakoitsijalta takaisin kiinteistön omistajalle. Jokaisessa asuntokohtaisessa tarkastuksessa tehdään puutelista, jonka mukaan lopullinen viimeistely tapahtuu. 1-vuotistakuutarkastuksessa seurataan puutelistan mukaisten korjausten etenemistä. 2-vuotistarkastuksessa päätetään kohteen lopullisesta valmistumisesta ja takuun palauttamisesta urakoitsijalle. 3.2 Käyttäjäkokemus lähestymistapana Asuinkiinteistöjen perusparannushankkeet vaikuttavat asukkaisiin monella tavalla, niin käytännön arkeen kuin talouteenkin. Hankkeet vaativat asukkailta erityisjärjestelyjä, kun heidän elämänsä keskipistettä, kotia, muutetaan. Asukkaiden pitää kyetä ennakoimaan tulevaisuuden tarpeitaan ja valmiuksiaan. Asumisen arkiset tilanteet muuttuvat erityisesti hankkeiden toteutuksen aikana. Hankkeiden päätyttyä asukkaiden tulee osata arvioida tulosten laatua ja sopeutua uusiin ratkaisuihin. Jotta perusparantamiseen voidaan kehittää aidosti asukaslähtöinen toimintatapa, asukkaiden kokemusmaailmaa ja tarpeita tulee ymmärtää mahdollisimman laajasti. Käyttäjäkeskeisen suunnittelun menetelmät ja käytännöt tarjoavat työvälineitä tämän ymmärryksen rakentamiseen ja uusien toimintatapojen kehittämiseen. Käyttäjäkeskeisessä suunnittelussa todellinen loppukäyttäjä on mukana suunnitteluprosessissa kehityksen alusta alkaen aina valmiin hyödykkeen arviointiin. Käyttäjäkeskeisen suunnittelun painopiste on siirtynyt yhä enemmän kokonaisvaltaisempaan käyttäjäkokemuksen hahmottamiseen (Esimerkiksi Koskinen, Battarbee & Mattelmäki 2003; Jordan 1999). Käyttäjäkokemus on aina yksilöllinen, dynaaminen ja monimutkainen ilmiö, jota ei voida koskaan täysin määrittää. Käyttäjäkokemus syntyy, vaikkei siihen olisi kiinnitettykään huomiota. Käyttäjäkokemuksen ymmärtäminen tarjoaa mahdollisuuden parempien ja kiinnostavampien ratkaisujen luomiseen myös perusparantamisessa. Käyttäjällä tarkoitetaan ihmistä, jonka hyödyksi suunnittelu koituu. Tässä tutkimuksessa käyttäjiä ovat lähinnä asunto-osakeyhtiöiden omistaja-asukkaat ja sijoittajat. Käyttäjäkokemusta voidaan hahmottaa useasta eri näkökulmasta tarkastellen. Tässä tutkimuksessa käyttäjäkokemusta tarkastellaan kolmella tasolla suhteessa asukkaaseen eli käyttäjään: 1) asukkaan ja prosessin välinen suhde 2) asukkaan kokemukset fyysisessä ja sosiaalisessa kontekstissa 3) ajallinen kokemuksellisuus. Asukkaan ja prosessin välinen suhde tarkastelee sitä, miten asukkaat, omistaja-asukkaat ja sijoittajat, kokevat perusparannuksen eri vaiheissa. Asukkaan kokemuksia fyysisessä kontekstissa tarkastellaan perusparannuksen aiheuttamien ja arjessa näkyvien muutosten kautta. Sosiaalista kontekstia tarkastellaan eri osapuolien välisen 14 Suomen ympäristö 768
15 Käyttäjäkokemuksen ulottuvuus Käyttäjä Teoreettinen määritelmä Tuotteen todellisen loppukäyttäjän edustaja, ei välttämättä asiakas tai ostaja (Keinonen & Jääskö 2004). Määritelmä IKE-esitutkimuksessa Asukas, joka voi olla esim. omistaja, sijoittaja tai vuokralainen. Prosessi ja sen tulokset Funktio. Tuotteen ominaisuudet tekevät sen tarkoituksenmukaisen käytön mahdolliseksi (Jordan 1999). Korjata ja kehittää asuinympäristö toimivaksi, kestäväksi ja turvalliseksi. Käytettävyys. Laajuus, jolla tietyt käyttäjät pystyvät käyttämään tuotetta tietyssä käyttötilanteessa saavuttaakseen tietyt tavoitteet tehokkaasti, tuottavasti ja tyytyväisyyttä tuottaen (ISO ). Perusparantamisen tehokkuus, toimivuus ja mutkattomuus esivalmistelu-, suunnittelu-, toteutus- ja käyttövaiheissa. Asumisen tyypillisten tilanteiden tukeminen. Mielihyvä. Tuotteen fyysistä, sosiaalista, psykologista ja ideologista mielihyvää tuottavat ominaisuudet. (Jordan 1999). Asukkaan persoonaa ja elämäntapaa tukevat perusparannusprosessit sekä tuotteet ja palvelut. Konteksti Tuotteen fyysinen ja sosiaalinen käyttöympäristö (Nielsen 1993). Perusparantamisen fyysiset vaikutukset: ympäristön muutokset. Perusparantamisen sosiaaliset vaikutukset: naapurit, rakennusmiehet, huoltomiehet, isännöitsijä, palveluyrittäjät, jne. Ajallinen ulottuvuus Kokemus rakentuu kerros kerrokselta ajan myötä (Sanders & Dan-davate 1999). Asukkaan ja rakennuksen elämänsykli: kokemukset, nykytilanne ja tulevat tarpeet. Prosessin eteneminen: esivalmistelu-, suunnittelu-, toteutus- ja käyttövaiheet. IKE-tutkimuksessa tarkastellut käyttäjäkokemuksen tasot. 15
16 kommunikoinnin kautta: miten asukas kokee vuorovaikutuksen isännöitsijöiden, suunnittelijoiden, urakoitsijoiden ja muiden korjausrakentamisen ammattilaisten kanssa. Ajallista kokemuksellisuutta tarkastellaan asumisen historian, unelmien ja merkitysten avulla. Näitä kolmea tasoa tarkastellaan niin asukasyhteisön kuin yksilöllisten asukkaiden näkökulmasta. 3.3 Laadullisen käyttäjätutkimuksen menetelmä IKE-esitutkimuksessa asetettiin tavoitteeksi luoda asukkaiden näkökulmasta kokemusperäinen kokonaiskuva nykyisistä käytännöistä tunnistaen prosessin eri vaiheet, niiden pullonkaulat ja menestykselliset työtavat. Tutkimusmenetelmäksi valittiin laadullisen käyttäjätutkimuksen metodiikka. Käyttäjätutkimusmenetelmä perustuu Taideteollisen korkeakoulun Future Home Instituten Mass.Fusion -tutkimuskehykseen, jossa yhdistyvät käyttäjätutkimus, liikkuvien ihmisten ympäristöjen kokonaisvaltainen tarkastelu sekä tuotannon ja liiketoiminnan näkökulma (massakustomointi). Käyttäjätutkimuksen menetelmät ovat laadullisia pyrkien tuottamaan kokonaisvaltaisen ja kontekstuaalisen ymmärryksen käyttäjien kokemuksista. Tässä tutkimuksessa peilattiin asumista ja perusparannusprojektia toisiinsa, koska asukkaiden näkökulmasta remontti on vain yksi osa asumista. Lisäksi haluttiin saavuttaa perusparannusprosessin kehittämisen taustalle kokonaisvaltaista ymmärrystä asukkaista ihmisinä, asukkaina ja remontin kokijoina. Tutkimuskohteiksi otettiin kolmen taloyhtiön asukkaat. As Oy SUUNNITTELU oli tutkimuksen aikana suunnittelemassa putkiremonttia ja julkisivukorjauksia. As Oy TOTEUTUS -taloyhtiössä putkiremontti oli tutkimuksen aikana käynnissä. As Oy VALMIS -taloyhtiössä putkiremontti ja ja pihan asfaltointi oli valmistunut vuosi ennen tutkimuksen aloittamista. Näin saatiin kokemuksia ja palautetta prosessin eri vaiheista aidoimmillaan eli silloin, kun kokemukset syntyivät. Laadullisen käyttäjätutkimuksen ydinajatuksen mukaisesti tutkimuksessa keskityttiin muutamiin henkilöihin ja heidän näkemyksiinsä ja kokemuksiinsa. IKE-esitutkimuksen vaiheet Tutkimus eteni asteittain avaten vähitellen asukaslähtöisen perusparantamisen kehitystarpeita. Käyttäjätutkimukselle luotiin kehys asiantuntijahaastattelujen avulla. Asukkaiden kokemuksia ja tarpeita luodattiin ryhmäkeskustelujen ja itsedokumentoinnin ja siihen liittyvän workshopin avulla. Tutkimusaineisto tiivistettiin hankekuvauksiksi määritellen keskeisimpiä hyviä käytäntöjä ja kipupisteitä nykyisessä perusparantamisessa. Nämä esitulokset esiteltiin workshopissa, jossa monialainen asiantuntijaryhmä arvioi perusparantamisen keskeisiä kehitysnäkökulmia. Tutkimusryhmä tiivisti ja kuvasi lopulta tärkeimmät kehitystarpeet ja suositeltavat jatkokehityshankkeet. 16 Suomen ympäristö 768
17 Asiantuntijahaastattelut Käyttäjätutkimus aloitettiin kartoittamalla kunkin perusparannushankkeen taustat ja tavoitteet haastattelemalla kiinteistön hallituksen edustaja ja isännöitsijä. Nämä asiantuntijahaastattelut loivat tutkimukselle tarkastelutaustan suhteessa kiinteistön historiaan, nykytilanteeseen ja tulevaisuuden kehityssuunnitelmiin. Haastatteluissa selvitettiin kiinteistön ylläpidon konkreettiset toimintatavat ja tapahtumat sekä yleinen henki. Ryhmäkeskustelut Kunkin taloyhtiön asukkaille järjestetyssä ryhmäkeskustelussa tarkasteltiin asukasyhteisön kokemuksia asumisen historiasta, kokemuksia ja näkemyksiä remontista sekä odotuksia kiinteistön kehittämiselle. Ryhmäkeskustelu rakensi kokemuksellinen kuvan kiinteistön merkityksestä kotitalona suhteessa käynnissä olevaan tai päättyneeseen putkiremonttiin. Ryhmäkeskustelussa käsiteltiin kotitalon merkitystä ja remonttikokemuksia, arvioitiin kotitaloa ja putkiremonttia antamalla niille 1-5 tähteä ja tunnusteltiin toiveita tulevaisuuden asumisessa. Ryhmäkeskusteluihin osallistui kolmesta kuuteen henkilöä kustakin taloyhtiöstä. Keskusteluissa korostui yksilöllisten näkemysten suhde asukasyhteisölliseen näkemykseen: millainen meidän kotitalomme on suhteessa minun odotuksiini? Ryhmäkeskustelussa oli kolme pääaihetta: "Kuinka monen tähden kotitalo meillä on?" Jokainen asukas antoi kiinteistölle yhdestä viiteen tähteä oman näkemyksensä mukaan. Tähdityksen perusteella käytiin arvokeskustelua kiinteistön hyvistä ja huonoista puolista sekä kiinteistön merkityksestä kotitalona. "Millaista asuminen ja eläminen on remontin lomassa?" Ryhmässä keskusteltiin putkiremonttiprosessista, sen synnyttämistä kokemuksista ja vaikutuksista asumisen arkeen. Keskustelun taustalla käytettiin aikajanaa, joka oli koostettu asiantuntijahaastatteluista. Joitakin kiinnostavia tilanteita tarkasteltiin elävöittämällä tilanteita mm. Playmobil-lelujen avulla. Jokainen asukas antoi remontille yhdestä viiteen tähteä oman näkemyksensä mukaan. "Millaista asuminen on lähitulevaisuudessa?" Ryhmäkeskustelun lopuksi pohdittiin lyhyesti, millaisia odotuksia asukkailla on putkiremontin jälkeen. 17
18 Yksilöllinen itsedokumentointi Ryhmäkeskustelun perusteella muokattiin asukkaille luotain-tutkimuspaketti yksilöllistä itsedokumentointia varten. Luotain on käyttäjätutkimuksen työtapa, jossa käyttäjille annetaan välineitä pohdiskella, ilmaista ja dokumentoida ajatuksiaan ja näkemyksiään ympäristöistä, arvoista ja tapahtumista. Menetelmää on sovellettu useilla eri tavoilla käyttäjäkeskeisessä muotoilussa. Luotain-tutkimuksen (ES Probes) ja siihen liittyvän työpajan avulla luotiin yksilöllisiä kuvauksia asumisen merkityksistä ja historiasta sekä remonttiprojektin kokemuksista. Yksilölliseen itsedokumentointiin osallistui kahdesta kolmeen asukasta kustakin taloyhtiöstä. Osa heistä oli osallistunut myös ryhmäkeskusteluun. Asukkaille annettiin itsedokumentointipaketti, jonka avulla he kertoivat asumisestaan ja remontista. Kuvassa ylhäällä vasemmalta oikealle: kansio, jossa itsedokumentointimateriaali toimitettiin, paketin täyttöohje, palautuskuori ohjeineen sekä apuvälineiksi tarroja, kynä ja liimaa. Kuvassa alhaalla vasemmalta päiväkortit ja kertakäyttökamera remonttikokemusten dokumentointia varten, kotialbumi asumisen tarinan kerrontaa varten ja raportointipohja hyvän asumisen osatekijöiden kuvaamista varten. 18 Suomen ympäristö 768
19 Luotain-paketti sisälsi kolme tehtävää, joiden avulla asukkaita pyydettiin kertomaan näkemyksistään ja kokemuksistaan asumisessa ja kotitalon putkiremontissa kahden viikon aikana. Paketissa oli kolme tehtävää: Päiväkortit -tehtävän avulla dokumentoitiin remontin kokemuksia: Kerro meille korteilla kokemuksistasi ja näkemyksistäsi. Kortteja on seitsemälle päivälle, kullekin kolme kappaletta. Ota valokuvia ja kirjoita. Korteissa olevat kysymykset perustuvat asiantuntijahaastatteluihin, ryhmäkeskusteluihin ja tutkimusryhmän näkökulmiin. Kotialbumi -tehtävän avulla asukkaat kertoivat asumisestaan: Kerro meille albumilla oma asumisesi tarina. Liitä albumiin kuvia ja kirjoittele muistoja. Asukkaat saivat albumin takaisin tutkimuksen päätyttyä. Hyvän asumisen salaisuus -tehtävän avulla asukkaat kuvasivat hyvän asumisen osatekijöitä: Kerro meille sinun näkemyksesi, mistä hyvä asuminen syntyy. Kirjoita resepti ja rakenna kuvista itsesi näköisesi kokonaisuus. Hyvää asumista tarkasteltiin oman kodin, kotitalon ja asuinympäristön kannalta. Itsedokumentointipaketin palauttamisen jälkeen järjestettiin työpaja, jossa esitulkittiin asukkaiden kokemuksia putkiremontissa. Monialaisessa ryhmätyössä jäsennettiin kokemuksia hyviin käytäntöihin ja kipupisteisiin. Monialainen työpajatyöskentely Laadullisen käyttäjätutkimuksen asiantuntijahaastatteluiden, ryhmäkeskusteluiden ja yksilöllisen itsedokumentoinnin avulla kerätty materiaali ja tietämys jäsennettiin tutkimuksen seuraavaa vaihetta, monialaista työpajatyöskentelyä varten. Kussakin tutkimuskohteena olleessa taloyhtiössä työpaja asukkaiden sekä putkiremonttiin osallistuneiden ammattilaisten ja tutkimusryhmän kesken. Työpajoissa tutustuttiin asukkaiden näkemyksiin ja jäsennettiin heidän kokemuksiaan monialaisissa työryhmissä. Asukkaat kertoivat asumisensa historiasta ja näkemyksistään hyvästä asumisesta. Ryhmätyössä jäsennettiin kokemuksia merkittävimpiin hyviin käytäntöihin ja kipupisteisiin. 19
20 Noin 40 asiantuntijan työpajassa pohdittiin perusparantamisen yleisiä kehitystarpeita asukaskokemusten perusteella. Lisäksi järjestettiin yksi monialainen koko päivän Asukaslähtöisen perusparantamisen kehitystarpeet -työpaja. Sitä varten jäsennettiin käyttäjätutkimusmateriaali esituloksiin kolmea putkiremonttihanketta kuvaaviksi tarinoiksi, viestintää ja vuorovaikutusta kuvaaviin haasteisiin ja perusparannushankkeiden prosessihaasteisiin. Esitulokset ja asiantuntijapuheenvuorot massakustomoinnista ja esteettömyydestä alustivat workshopin. Alustusten perusteella noin 40 asiantuntijaa, jotka edustivat suunnittelua, urakointia, juridiikkaa, rahoitusta, tutkimusta ja em. taloyhtiöitä, pohtivat yhdessä perusparantamisen kehitystarpeita. Työpajan tuloksena syntyi perusparantamisen kehitystarpeita ja joitakin ratkaisuideoita seuraavista kuudesta näkökulmasta: asukkaan arki asukkaan lompakko viestintä ja vuorovaikutus roolit ja vastuut remontin organisointi ja toteutus asumisen kehittäminen. Tutkimusryhmä jatkoi työpajan jälkeen tutkimuksessa hankitun aineiston analysointia ja peilaamista muuhun olemassa olevaan tietämykseen. Tutkimusryhmä järjesti kaksi yhteistä analysointisessiota, joiden aikana tunnistettiin ja määriteltiin keskeisimmät teemat seuraavien kehityshankkeiden perustaksi. Analysointisessioissa määritellyt teemat jaettiin asiantuntemuksen mukaan yksittäisille ryhmän edustajille syvempää tarkastelua varten ja edelleen ristiintarkasteltiin tutkimusryhmän päätöstapaamisissa. 20 Suomen ympäristö 768